kardosdrur/scandi-wiki huggingface dataset:
Pietro Krohn

Pietro Købke Krohn (23. januar 1840 i København – 15. oktober 1905 sammesteds) var en dansk kunstmaler og museumsdirektør.

Krohn var søn af billedhugger og medaljør Frederik Christopher Krohn (1806–1883) og dennes hustru Sophie Susanne Købke (1807–1853). Han blev student fra Metropolitanskolen 1859, uddannede sig som kunstmaler under Wilhelm Marstrand og P.C. Skovgaard, deltog i 2. Slesvigske Krig 1864 som frivillig officersaspirant og blev løjtnant efter Alsaffæren, opholdt sig 1871–1878 i Italien og var 1878 ansat ved Verdensudstillingen i Paris. Efter sin hjemkomst tegnede han en del kostumer til Det Kongelige Teater, fik 1880 ansættelse som dets økonomiinspicient og kostumier og blev 1885 tillige sceneinstruktør, særlig for operaen:

 Oberon, delvis nyoversættelse af det romantiske tryllespil i tre akter af I.R. Planché – premiere 18. december 1886 på Det Kongelige Teater
 Foraaret kommer, fest-ballet i en akt af Pietro Krohn – premiere 26. maj 1892 på Det Kongelige Teater

I 1880 var han ophavsmand til ideen om foreningen Bogstaveligheden.

Han illustrerede en del børnebøger, heriblandt broderen Johan Krohns kendte børnebog Peters Jul. Han fungerede som operainstruktør på Det Kongelige Teater (1885–1893) og som kunstnerisk leder af Bing & Grøndahl. Her skabte han spisestellet, Hejrestellet, der er inspireret af kinesisk og japansk kunst og foregriber med sin dekorative linjeføring art nouveau-stilen.

I 1889 udgav han faderens efterladte optegnelser omkring danske kobberstik i værket Samlinger til en beskrivende fortegnelse over danske kobberstik, raderinger, illustrationer m.m. (fotografisk genoptryk i 1962), og det er stadig standardværket om dette emne.

Han fratrådte som økonomiinspicient ved Det Kongelige Teater for i 1893 at blive Kunstindustrimuseets første leder. Sammen med museets bibliotekar Emil Hannover stod han for opbygningen af museets første samling bl.a. ved omfattende indkøb på Verdensudstillingen i Paris 1900 af art nouveau-genstande og med kunsthåndværk udformet af danske kunstnere som Thorvald Bindesbøll, Effie Hegermann-Lindencrone, Arnold Krog, Herman A. Kähler, Johan Rohde, Harald Slott-Møller og J.F. Willumsen.

Han blev Ridder af Dannebrog 1889 og Dannebrogsmand 1900.

Han giftede sig den 28. januar 1881 med Emilie Juliane Bull, datter af cand.jur. Carl Ludvig Bull. Parret fik sønnen Mario Krohn (1881–1922), der var kunsthistoriker samt datteren Michaela Krohn (som senere giftede sig til efternavnet Pooley).

Galleri

Noter

Litteratur 
 Jac. Ahrenberg, "Erindringer om Pietro Krohn", s. 252-61 i: Gads danske Magasin, Januar 1912.

Eksterne henvisninger 
 
 
 Pietro Krohn på Litteraturpriser.dk

Malere fra Danmark
Museumsfolk fra Danmark
Sceneinstruktører fra Danmark
Danskere i 1800-tallet
Kunsthistorikere fra Danmark
Officerer fra Danmark
Personer i den 2. Slesvigske Krig fra Danmark
Personer i Dansk Biografisk Leksikon
Riddere af Dannebrog
Tegnere fra Danmark
Modtagere af De Neuhausenske Præmier
Dansksprogede forfattere fra Danmark
Medlemmer af Komiteen til Raadhusets kunstneriske Udsmykning
Studenter fra Metropolitanskolen
Spejl (edb)

Et spejl eller filspejl (engelsk mirror) er en mængde filer, der vedligeholdes et sted, men løbende kopieres et andet sted hen, så flere brugere kan få hurtig adgang. Det typiske eksempel er populære programmer, der kopieres til servere i mange lande for at give hurtig adgang.

Mange filspejle er lavet sådan, at der kun kan opdateres på en server, og de øvrige opdateres så automatisk med faste mellemrum. Det er muligt at lave systemer, hvor der kan opdateres på flere servere, men det er kompliceret og mindre udbredt.

Danske filspejle 
 dotsrc.org (det tidligere SunSITE.dk) – spejler populær open source-software
 KLID – primært filspejl for Linux-distributioner
 UNI-C
 DKUUG (ftp.dkuug.dk)

Se også 
 Cache
 Filcache

Softwaredistribution
Mirror

Mirror kan henvise til:

 Mirror – engelsk for Spejl
 Spejl (edb) – Spejling af diske
 Mirror (dokumentarfilm) – dansk dokumentarfilm fra 2009 af Joachim Ladefoged.
  – type af sejljoller
  – Lil Wayne sang
Morgenrøde

Morgenrøden er den rødfarvning af himlen, som skyldes lysets brydning gennem atmosfæren. Da lysstrålerne rammer jorden næsten tangentialt, skal de gennemtrænge meget tykke luftlag. Derved filtreres de andre farver bort, så kun det røde ses.

Desuden kan partikler i luften medvirke til at den røde farve bliver kraftigere, hvilket blandt andet ses efter store støvstorme eller efter vulkanudbrug. Fænomenet sås også efter Golfkrigen i 1991, hvor Saddam Husseins tropper satte ild til de kuwaitiske olieboringer med store røgskyer over hele verdensdelen til følge.

Fænomenet svarer ganske til den rødfarvning af himlen, som ses ved solnedgang. Der kan dog tænkes at være en lille forskel i, at luften har et relativt lavere vandindhold om morgenen.

I den græske mytologi er Eos gudinde for morgenrøden. Også i den romerske mytologi er der en gudinde for morgenrøden: Aurora.

Kunst 

Natur

eo:Sunleviĝo
gd:Beul-an-latha
ml:പുലരി
oc:Auba
sk:Úsvit
Forsvarets Medalje for Faldne og Sårede i Tjeneste

Forsvarets medalje for Faldne og Sårede i Tjeneste var en medalje der blev uddelt af Forsvaret til militære eller civilt ansatte, som under tjenesten, som følge af kamphandlinger, terrorangreb eller ulykker, har mistet livet, blevet fysisk eller psykisk såret. Medaljen blev indstiftet den 30. oktober 1996 og tildelt frem til 2010 hvor den blev erstattet af to separate medaljer, en for faldne samt en for sårede. Medaljen blev uddelt til personlig ejendom og skal dermed ikke leveres tilbage efter modtagerens død, hvis medaljen er uddelt til en der blev såret i tjenesten.

Ved flere tildelinger blev medaljen for sårede tildeles medaljen sølv- eller guldegeløv for henholdsvis anden og tredje tildeling.

Medaljen tildeltes ligeledes også til soldater og civile der har gjort en fortjenstfuld indsats hvor vedkommende er blevet såret eller faldet.

Baggrund 
I starten af 1990'erne deltog Danmark i de Forenede Nationers fredsbevarende styrker i eks-Jugoslavien. Under disse operationer mistede fire soldater livet, og mere end 20 blev sårede. Endvidere havde en del soldater udført deres tjeneste med tapperhed.

Det blev derfor besluttet at indstifte nye dekorationer, som også kunne uddeles posthumt til soldater og deres pårørende, for at vise statens og det danske forsvars kondolence og anerkendelse af soldaternes arbejde og tapperhed. I denne forbindelse blev også Forsvarets Medalje for Tapperhed indstiftet.

En medalje bliver til to 
I en omstrukturering af medaljesystemet i Forsvaret i 2010 blev medaljen delt op i to, en for faldne samt en for sårede, disse fik forskellige bånd og navne.

 Forsvarets Medalje for Faldne i Tjeneste
 Forsvarets Medalje for Sårede i Tjeneste

Tildelinger 
Medaljen blev tildelt til soldater der faldt eller blev såret i krigene i Irak og Afghanistan.

Særlig tildeling 
Efter kongelig resolution af Dronning Margrethe 2. i 2005 kunne medaljen ligeledes tildeles personer tilknyttet redningsberedskabet.

Årsagen til denne resolution var at en frivillig i Redningsberedskabet, Max Jørgensen, havde mistet livet under Fyrværkeriulykken i Seest, og Forsvarsminister Søren Gade ville hædre hans indsats under ulykken. 

Max Jørgensen blev således tildelt medaljen posthumt den 4. november 2005, som den første person udenfor Forsvaret, for at hædre hans indsats under Fyrværkeriulykken i Seest 4. november 2004. Hans enke modtog medaljen.

Referencer

Eksterne Henvisninger 
 fmn.dk: Medaljer og hædertegn 
 Interforce: Nye medaljer til udsendte soldater
 Flådens historie: Forsvarets Medalje for Faldne og Sårede i Tjeneste 

Ordener, dekorationer og medaljer fra Danmark
Danmarks militær
Lademanns leksikon

Lademanns leksikon var oprindelig et trykt leksikon, der blev udgivet i 1970'erne og 1980'erne i forbindelse med Lademanns Bogklub. Cand.mag. Torben Wang Langer (1924-1988) var hovedredaktør på værket.

Værket byggede på et tidligere leksikon (Hirschsprung), som var tilsat rigeligt med illustrationer.

Første udgave var i 20 bind (+ 2 tillægsbind) og blev udgivet fra 1971. Anden udgave udkom under navnet Lademann i 30 bind i perioden 1982-1989. 

De er senere blevet erstattet af flere elektroniske udgaver (cd-rommer til pc'er med Microsoft Windows).

Lademanns leksikon er efterfølgende blevet overtaget af Forlaget Aschehoug, som har fortsat udviklingen af leksikonets Internet-udgave under navnet Aschehougs leksikon, som nu indeholder ca. 90.000 artikler. Denne udgave kræver registrering og betaling.

Eksterne henvisninger/kilder 
Lademanns Leksikon 

Leksika
715



Begivenheder 
 Gregor 2. bliver pave.

Født

Dødsfald 
 Pave Konstantin 1.
 Kalif Al-Walid 1. af Umayyade-kalifatet

Eksterne henvisninger 

15
2. årtusinde f.Kr.

Årtusinder: 3. årtusinde f.Kr. – 2. årtusinde f.Kr. – 1. årtusinde f.Kr.

Begivenheder 
 Bronzen nåede til Danmark ca 1700 f.Kr. og stenalderen ophørte. Mange kulturtræk fortsatte imidlertid langt op i bronzealderen, såsom jordfæstelse i gravhøje. Stenredskaberne fortsatte, fordi de var billige, frem til den ældste jernalder.

Fødsler

Dødsfald 
 Ca. 1750 f.Kr. – Hammurabi
 Ca. 1300 f.Kr. – Egtvedpigen

Eksterne henvisninger 
 June 17 2005, iol: Ancient glassmaking site found in Egypt  Citat: "...found an ancient glassworks in Egypt, believed to date back to around 1250 BC..."

År
Årtusinder
146 f.Kr.



Begivenheder 
 Romerne angriber og ødelægger den græske by Korinth.
 Romerne ødelægger Kartago, herved slutter den 3. puniske krig.

Født

Dødsfald 

 
46
202 f.Kr.



Begivenheder 
 19. oktober – Romeren Publius Cornelius Scipio besejrer en hær fra Kartago under ledelse af Hannibal ved Zama. Herefter slutter den 2. puniske krig.

Født

Dødsfald 

02
216 f.Kr.



Begivenheder 
 I Slaget ved Cannae knuser Hannibal en overlegen romersk hær.

Født

Dødsfald 

16
264 f.Kr.



Begivenheder 
 Den første puniske krig mellem Rom og Kartago begynder.

Født

Dødsfald 
 Zenon fra Kition, græsk filosof, grundlægger af Stoicismen.

Sport 

64
Balkan (flertydig)

Balkan har flere betydninger:

 Balkanhalvøen – en halvø i den sydøstlige del af Europa.
 Balkanbjergene – en bjergkæde i den østlige del af Balkanhalvøen fra Serbien gennem Bulgarien til Sortehavet.
 Balkanmusik – musikgenre der stammer fra Balkanhalvøen
 Balkan (motorcykel) – et bulgarsk motorcykelmærke
 Balkan (band) – et jugoslavisk hardrockband, der var aktivt i 1980'erne
 Turkmenske Balkanbjerge – en bjergkæde i Turkmenistan
 Balkan-provinsen – en provins i Turkmenistan
 Orkan Balkan – en tyrkisk fodboldspiller
 Balkan (dokumentarfilm) – dansk dokumentarfilm fra 1912
Folketribun

Folketribun var et embede i den romerske republik. Han valgtes af plebejerforsamlingen og skulle beskytte folkets ret over for senatet. Folketribunerne blev valgt for et år, og der valgtes mellem to og ti – tallet varierede. De havde ret til at nedlægge veto imod alle forslag, som embedsmændene fra magistraten havde stillet.  I praksis blev der nedlagt forbud imod mange forslag, som kunne genere senatet. Embedet blev udnyttet af demagoger. Tiberius Gracchus forsøgte at udnytte det til at gennemføre jordreformer, men blev myrdet, da han søgte genvalg. Et af hans midler var at nedlægge veto mod alle forslag fra embedsmændene.  Da broderen forsøgte at genoptage Tiberius' program, blev også han stoppet.

Nogle historikere er af den opfattelse, at institutionen, der skulle sikre en balance mellem de ledende slægter i Rom, nobiliteten, og de mindre priviligerede klasser, var stærkt medvirkende til republikkens fald og kejsertidens indførelse.

Noter

Litteratur 
 Krarup, Per: Romersk politik i oldtiden. En orientering i den nyere forskning, Gyldendal 1971. 

Embeder i det Antikke Rom
Jugerum

Jugerum er en måleenhed for areal brugt i det gamle Rom. 1 jugerum er cirka ½ tønde land, og 500 jugera er således omtrent 125 hektar.

Romerriget
Arealenheder
Pandemi

En pandemi (fra græsk pan – alle, demos – folk) eller global epidemi er en infektionssygdom, der påvirker mennesker og dyr i et stort geografisk område; en hel eller flere verdensdele. Udrykket "global pandemi" er således en pleonasme .

Ifølge Verdenssundhedsorganisationen WHO skal tre betingelser være opfyldt, før man kan tale om en pandemi:

 Introduktion af en for populationen hidtil ukendt sygdom.
 Smitten spredes til mennesker.
 Smitten spredes nemt blandt mennesker.

En sygdom er dermed ikke nødvendigvis en pandemi, blot fordi den er vidt udbredt – den skal også være smittefarlig. Virus og bakterier overføres let mellem mennesker og dyr, jvf zoonose. Kræft er eksempelvis ikke en pandemi, selvom den er vidt udbredt.

Fra den sorte død over SARS til COVID-19 har verden været udsat for et dusin pandemier. En FN-organisation for biodiversitet og økosystemer anslår i 2020 at der er 850 000 vira i verden, der kan forårsage fremtidige pandemier. Coronaviruspandemien COVID-19 vil ikke være den sidste pandemi. Nipahvirus anses for at kunne blive årsag til den næste pandemi.

Tidligere skulle der være et "enormt antal af døde eller syge" for at man kunne tale om en pandemi. Det er ikke længe tilfældet efter WHO's ændring af definitionen i maj 2009.

WHO's pandemifaser 

I september 2005 udgav WHO en fornyet udgave af dens pandemiplan fra 1999. Årsagen til denne nye udgave er den tiltagende globale spredning af fugleinfluenza af typen H5N1. Planen indeholder seks faser, der hver beskriver et stadie på vejen til en pandemi. Alt efter hvordan smittesituationen ser ud globalt, bliver det tilhørende mål til den aktuelle fase søgt opfyldt.

Se også 

 1889-1890-pandemien, “den russiske influenza”
 CoVid-19, Coronavirus
 Den justinianske pest
 Den Sorte Død
 Den Spanske Syge
 Flokimmunitet
 Human immundefektvirus
 Influenzapandemien 2009
 Immunsystemet
 Komplementsystemet
 Pest
 Social distancering
 Svineinfluenza
 Tamiflu

Kilder
Trans-neptunske objekter

Trans-neptunske objekter (TNOs) er ydre objekter i vores solsystem som alle kredser omkring solen. De er alle i kredsløb uden for planeten Neptun i Kuiperbæltet og Oortskyen.

Indtil 2004 har man opdaget næsten 10.000 trans-neptunske objekter, hvoraf de største er Eris, Pluto, Charon (Plutos 'måne'), Makemake, Haumea, Sedna, Orcus og Quaoar. De fire af dem er klassificeret som dværgplaneter, mens tre af dem er kandidater.

Eksterne links 
Lister over Trans-neptunske objekter udarbejdet af Harvard-Smithsonian Center for Astrophysics

Solsystemet
Jagt (flertydig)

Jagt har flere betydninger:
 Jagt – på dyr
 Jagt (begær)

Se også
 Yacht – en skibstype der udtales "jagt"
 Malk de koijns Jagt. Jagt er en sang af den danske hiphop gruppe Malk de koijn
KV62

Grav KV62 i Egyptens Kongernes Dal er Tut Ankh Amons grav, kendt over hele verden for mængden af værdifulde genstande den rummede.

Graven blev opdaget i 1922 af Howard Carter.
KV står for 'Kings' Valley'.

Kongernes Dal
Hedelyng-slægten

Hedelyng (Calluna) er en lille slægt med kun én art.

 Hedelyng (Calluna vulgaris)

Lyng-familien
Hedelyng

 
Hedelyng (Calluna vulgaris) er en 15-75 cm høj dværgbusk, der vokser på heder og overdrev og i skove og højmoser. Planten er morr- og aldannende, endog på lerjord. Hedelyng er en værdifuld trækplante for honningbier.

Beskrivelse 
Hedelyng er en stedsegrøn dværgbusk med en opstigende og halvkugleagtig vækstform. Barken er først grøn eller lysebrun med fine hår. Senere bliver den brun med tynde striber, og til sidst er den gråbrun og skaller af i strimler.

Knopperne sidder skjult under løvbladene. Bladene er meget små, nåleformede, korsvis modsatte og næsten taglagte. Bladrandene er indrullet opad. Randen er hel med fine hår. Ved bladfæstet findes to spidse, nedadrettede sporer.

Blomsterne sidder i et endestillet aks. De er klokkeformede med violetrødt bæger og krone. Duften er fin og krydret. Frugterne er kapsler med mange frø, som spirer villigt på udpint og rå jord.

Rodnettet består af mange, højtliggende og meget seje hovedrødder, der forgrener sig til et tæt rodfilt.

Højde x bredde og årlig tilvækst: 0,4 x 0,6 m (3 x 5 cm/år). Disse mål kan fx anvendes, når arten udplantes.

Voksested 

Hedelyng vokser i fuld sol på udpint og kvælstoffattig jord i kystklima, f.eks. Danmark. Den har sin niche på sure, næringsfattige (især N-fattige) heder. Erfaringen har vist, at lyngen ikke selv kan opretholde sin habitat, og at heden egentlig blot er et enkelt successionstrin på vejen fra udpint jord mod skov.

Mykorrhiza 
Busken er afhængig af at få samliv med én eller flere svampe. Det kaldes mykorrhiza, svamperod.

Sortsliste 
 Sort: Calluna vulgaris 'Alba Plena'
 Sort: Calluna vulgaris 'Allegro'
 Sort: Calluna vulgaris 'Alportii'
 Sort: Calluna vulgaris 'Amethyst'
 Sort: Calluna vulgaris 'Annemarie'
 Sort: Calluna vulgaris 'Aurea'
 Sort: Calluna vulgaris 'Boskoop'
 Sort: Calluna vulgaris 'Carmen'
 Sort: Calluna vulgaris 'County Wicklow'
 Sort: Calluna vulgaris 'Dark Beauty'
 Sort: Calluna vulgaris 'arkness'
 Sort: Calluna vulgaris 'Dark Star'
 Sort: Calluna vulgaris 'Dirry'
 Sort: Calluna vulgaris 'Elsie Purnell'
 Sort: Calluna vulgaris 'Gold Haze'
 Sort: Calluna vulgaris 'Hammondii'
 Sort: Calluna vulgaris 'H.E.Beale'
 Sort: Calluna vulgaris 'Heidezwerg'
 Sort: Calluna vulgaris 'J.H.Hamilton'
 Sort: Calluna vulgaris 'Kinlochruel'
 Sort: Calluna vulgaris 'Long White'
 Sort: Calluna vulgaris 'Marleen'
 Sort: Calluna vulgaris 'Melanie'
 Sort: Calluna vulgaris 'Mullion'
 Sort: Calluna vulgaris 'Peter Sparkes'
 Sort: Calluna vulgaris 'Radnor'
 Sort: Calluna vulgaris 'Red Favorite'
 Sort: Calluna vulgaris 'Red Star'
 Sort: Calluna vulgaris 'Romina'
 Sort: Calluna vulgaris 'Roswitha'
 Sort: Calluna vulgaris 'Silver Knight'

Kilde 
 Signe Frederiksen et al., Dansk flora, 2. udgave, Gyldendal 2012. .
 Sten Porse: "Plantebeskrivelser", DCJ 2002 (CD-Rom).

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Buske
Lyserøde blomster
Violette blomster
Urter (naturkanon)
Halvbuske
Lyng-familien
Kongernes Dal

Kongernes Dal, eller Wadi el-Muluk på arabisk, er en dal i Egypten, hvor gravene for faraoerne i Det nye rige blev bygget. Dalen ligger ved Nilens vestlige bred overfor fortidens Theben (nutidens Luxor). Dalen er inddelt i en vestlig og en østlig del med de vigtigste grave i den østlige dal.

Kongernes Dal blev brugt som gravplads fra ca. 1539 f.Kr. til 1075 f.Kr. og indeholder 63 grave.

Dalen er især berømt for sine mange grave der tilhører de mest betydningsfulde faraoer, og at gravene er så godt velbevaret.
I dalen er faraoer som Seti I, og Ramses II begravet, hvis begge grave er udsmykket med Egyptisk maling, Hieroglyffer og offergaver.
Desværre er gravene blevet udsat for gravtyve der har berøvet gravene for alt med værdi, som f.eks deres gyldne ædelsdele, skulpturer og deres sarkofag.

Tutankhamon 

Den 26. november 1922 blev der gjort et stort fund.
Howard Carter fandt Tutankhamons grav (KV62).

Gravpositioner

Referencer/Kilder 

 
Egypten i antikken
Dale
Verdensarvsområder i Egypten
Verdensarv fra 1979
Mastekran

En mastekran er en kran til hjælp til at rejse masterne på et sejlskib. På de store sejlskibe er masterne ikke bare en tyk pind, men en kompliceret konstruktion i flere stykker. Det er derfor nødvendigt med en høj kran til også at få de øverste dele på plads.

Den i Danmark bedst kendte mastekran er formodentlig Mastekranen på Holmen i København. Den er bygget under Frederik V i 1748-1751 under ledelse af arkitekt Philip de Lange. Umiddelbart ligner den et tårn med en tømmerkonstruktion på toppen, men i virkeligheden er selve kranen en tømmerkonstruktion der går fra jorden og hele vejen op. Stenbygningen er der kun til at beskytte det meste af tømmeret mod regn, sol og vind. Den øverste, synlige trækonstruktion er bundet sammen med reb for at sikre en holdbar, men elastisk konstruktion.

Selvom Mastekranen 'kun' er et stykke værktøj, er der gjort en del ud af det arkitektoniske. Ved nærmere eftersyn er der indbygget et flot perspektiv i stenbygningen. Således er vinduernes højde ikke ens – de bliver lavere og lavere for hver etage for at give indtrykket af en meget høj bygning.

Se også 
Mastekranen af 1748

Bygninger, konstruktioner og anlæg
Skibsteknik
Kraner
Hævd

Hævd kommer fra oldnordisk hefð, som betyder "det, man har".

Ordet bruges primært om den anerkendelse af brugsret, og i begrænset omfang ejendomsret, der skabes ved, at man over længere tid har brugt eller rådet over et fysisk aktiv, typisk fast ejendom. En forudsætning for at vinde hævd er, at brugen har været retsstridig. Brug, der baseres på aftale (eksempelvis i form af en lejeaftale, eller anden konkret aftale om brug) giver ikke brugeren hævd.

Hævd er i Danmark hjemlet i Christian V's Danske Lov 5-5-1, der på dette punkt stadig gælder. I henhold til Danske Lov vindes hævd (ordinær hævd eller brugshævd) på en råden, hvis denne vedvarende har fundet sted i mindst 20 år.

Der findes grundlæggende to forskellige former for hævd: Ejendomshævd og servituthævd. Ved ejendomshævd får den hævdende fuld ejendomsret over hele eller dele af ejendommen, hvorimod servituthævd giver den hævdende en begrænset ret til ejendommen. Servituthævd foreligger typisk i form af færdselsrettigheder over fremmed persons ejendom. Der kan ligeledes vindes ejendomshævd over fremmed persons ejendom, såfremt den retsstridige brug har fundet sted i en periode længere end 20 år. Vindes ejendomshævd fortaber ejeren sin ejendomsret til den (del af) ejendommen, som der er vundet hævd på.

Hvis den retsstridige råden er svær for den egentlige berettigede at opdage(ikke synbar), kræves at den retsstridige råden har været udøvet i alderstid, hvilket vil sige minimum 40 år.

Vunden hævd skal tinglyses for at opnå registrering, og derved beskyttelse over for senere godtroende erhververe af den ejendom, hvorover der er vundet hævd.

Se også 
 Jyske Lov
 Sædvaneret

Eksterne henvisninger 
 Særnummer af fagtidsskriftet 'Landinspektøren', nr. 5a, 2009: Hævd, Lars Ramhøj  
 Bekendtgørelse af lov om tinglysning

Referencer 
Jura
Retsvidenskab
Juridiske begreber